CELEX: 62011CN0349
Language: el
Date: 2011-07-04 00:00:00
Title: Υπόθεση C-349/11: Αίτηση για την έκδοση προδικαστικής αποφάσεως την οποία υπέβαλε το Tribunal de première instance de Liège (Βέλγιο) στις 4 Ιουλίου 2011 — Auditeur du travail κατά Yangwei SPRL

24.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/5
            
         Αίτηση για την έκδοση προδικαστικής αποφάσεως την οποία υπέβαλε το Tribunal de première instance de Liège (Βέλγιο) στις 4 Ιουλίου 2011 — Auditeur du travail κατά Yangwei SPRL
   (Υπόθεση C-349/11)
   2011/C 282/10
   Γλώσσα διαδικασίας: η γαλλική
   
      Αιτούν δικαστήριο
   
   Tribunal de première instance de Liège
   
      Διάδικοι στην υπόθεση της κύριας δίκης
   
   
      Κατηγορούσα αρχή: Auditeur de travail
   
      Κατηγορουμένη: Yangwei SPRL
   
      Προδικαστικό ερώτημα
   
   Έχει η ρήτρα 5, παράγραφος 1, στοιχείο α', της συμφωνίας-πλαισίου για την εργασία μερικής απασχολήσεως που συνήφθη από την UNICE, το CEEP και την CES, η οποία προσαρτάται στην οδηγία 97/81/ΕΚ του Συμβουλίου, της 15ης Δεκεμβρίου 1997, σχετικά με τη συμφωνία-πλαίσιο για την εργασία μερικής απασχολήσεως που συνήφθη από την UNICE, το CEEP και την CES (1), την έννοια ότι απαγορεύει εθνική ρύθμιση η οποία επιβάλλει τις ακόλουθες υποχρεώσεις:
   
               —
            
            
               υποχρέωση τηρήσεως αντιγράφου της συμβάσεως εργασίας κατά μερική απασχόληση ή απόσπασμα αυτής, περιέχον το ωράριο εργασίας, τα στοιχεία της ταυτότητας και την υπογραφή αμφότερων των συμβαλλομένων, στον τόπο όπου δύναται να αναγνωσθεί ο κανονισμός εργασίας του εργοδότη (άρθρο 157 του προγραμματικού νόμου),
            
         
               —
            
            
               υποχρέωση διασφαλίσεως ότι το χρονικό σημείο της ενάρξεως του κάθε κύκλου εργασίας μπορεί να προσδιοριστεί ανά πάσα στιγμή (άρθρο 158 του προγραμματικού νόμου),
            
         
               —
            
            
               σε περίπτωση εφαρμογής μεταβαλλομένων ωραρίων εργασίας, υποχρέωση του εργοδότη να γνωστοποιήσει τα ωράρια στον εργαζόμενο τουλάχιστον πέντε εργάσιμες ημέρες πριν από την ημέρα εργασίας και, επιπλέον, να αναρτήσει, πριν από την έναρξη της ημέρας εργασίας, ανακοίνωση περιέχουσα το ατομικό ωράριο εργασίας κάθε εργαζομένου μερικής απασχολήσεως, η οποία πρέπει να παραμείνει αναρτημένη επί ένα έτος (άρθρο 159 του προγραμματικού νόμου),
            
         
               —
            
            
               υποχρέωση του εργοδότη που απασχολεί εργαζόμενους μερικής απασχολήσεως να διαθέτει έγγραφο στο οποίο πρέπει να αναγράφονται όλες οι αποκλίσεις από τα ωράρια εργασίας που προβλέπονται στα άρθρα 157 έως 159 (άρθρο 160 του προγραμματικού νόμου), το οποίο πρέπει να τηρείται κατά τον τρόπο που ορίζεται στο άρθρο 161 του προγραμματικού νόμου;
            
         
      (1)  ΕΕ 1998, L 14, σ. 9.